<classify> WASHITAKIWA George Munishi 30 na Zuberi Mazirio 32 wote wakazi wa Mbezi jijini Dar es Salaam wamefi kishwa katika Mahakama ya Wilaya ya Kinondoni kwa kosa la kumshambulia Filbert Kandindale na kumsababishia majeraha mwilini. Aidha mshitakiwa Frank Maziku Rhotani 24 mkazi wa kijitonyama Sayansi amefikishwa katika mahakama hiyo kujibu shitaka la kukutwa na bangi gramu 7.63. Katika kesi ya kwanza, Mwendesha Mashitaka wa Polisi, Helen Masululi aliwasomea washitakiwa hao, hati ya shitaka hilo mbele ya Hakimu Esther Mwakalinga.Kwa mujibu wa Masululi washitakiwa wanadaiwa kumshambulia Filbert Kandindale Januari 8, mwaka huu eneo la mbezi wilayani Ubungo na kumsababishia majeraha mwilini.Hata hivyo washitakiwa walikana kutenda kosa hilo mahakamani hapo. Hakimu Mwakalinga alisema dhamana iko wazi kwa kila mtu kuwa na wadhamini wawili wa Sh milioni mbili kila mmoja na barua za utambulisho kutoka maeneo wanayoishi.Watuhumiwa walishindwa kutimiza masharti ya dhamana na kurudishwa rumande hadi kesi yao itakapotajwa tena Septemba 30, mwaka huu na upepelezi unaendelea. Katika kesi ya pili, mshitakiwa alisomewa shitaka la kukutwa na bangi gramu 7.63 na Mwendesha Mashitaka Masululi mbele ya Hakimu Mwakalinga wa mahakama hiyo.Mwendesha Mashitaka Masululi alisema mshitakiwa anadaiwa kutenda kosa hilo Agosti 28, mwaka huu huko Kijitonyama Sayansi.Mshitakiwa alikana mashitaka. Kwa mujibu wa Mwakalinga, dhamana ya mshitakiwa iko wazi ambapo anatakiwa kuwa na mdhamini mmoja wa kulipa Sh milioni mbili na kuwa na barua ya utambulisho.Aidha mshitakiwa alirudishwa rumande kwa kuwa hakuwa na mtu wa kumdhamini. Kesi hiyo imeahirishwa hadi Oktoba 7, mwaka huu itakapotajwa tena.  <topic>: kitaifa 